Beköszöntő. 



Midőn a „Rovartani Lapok" negyedilí kötetét ezennel 

 megindítjuk s a tíz év előtt elejtett fonalat újra felvesszük, tesszük 

 ezt abban a meggyőződésben, hogy ily szakfolyóiratra érezhető 

 szükség van hazánkban. 



A természettudományok s kivált az állattan terén az utolsó 

 negyedszázad alatt rendkívül nagy haladás történt, úgy, hogy 

 alig van már állatosztály, melynek Magyarországén szakavatott 

 kutatója ne volna. Különösen áll ez az állatvilágnak leggazdagabb 

 körére, az ízeltlábú állatokra nézve, a melyeknek hazánk területén 

 évről-évre több és küiönbözö irányban működő buzgó megfigyelője 

 és kutatója akad. 



Az irodalom bősége egyrészt, s a speciális szűk térre szorít- 

 kozás másrészt azonban megköveteli, hogy a rovartannal s a rovarok 

 egyes csoportjaival foglalkozó szakféríiak az őket érdeklő újabban 

 felmerülő adatokat külön szakközlönyben egybegyűjtve és felsorolva 

 megtalálják, a mely egyúttal ebbeli közleményeiknek tárházát is 

 képezze. Ily közlönynyel a magyar rovarász ez idő szerint nem rendel- 

 kezik, pedig mennyire szükség van rá, tanúsítja az a körülmény, 

 hogy a magyar entomologusok dolgozataival úgy hazai, mint külföldi 

 folyóiratokban nem ritkán találkozunk. 



Ez érzékenyen tapasztalt hiánynak pótlása lebegett szemünk 

 előtt, midőn jogos és méltányos kívánalmaknak megfelelő rovar- 

 tani szakközlönynek, a „Rovartani Lapok" folytatólagos 

 kiadására és szerkesztésére vállalkoztunk. 



1 



